**התקופה והשעות המוכרות להתמחות בהוראה בשנת הסטאז'**

**תקופת ההתמחות**

תקופת העבודה בהוראה בשנת ההתמחות היא של **6 חודשים רצופים לפחות**, באותה שנת לימודים (או בשתי תקופות **לפחות של שלושה חודשים רצופים** כל תקופה)

**צירוף תקופה של פחות משלושה חודשים (כגון 4 +2) לא תאושר**

**היקף משרה**

היקף המשרה להתמחות המוכר להתמחות -הוא **שליש משרה לפחות**. **המתמחה הוא שאחראי לדאוג לכך שעבודתו תהיה בהיקף של שליש משרה לפחות**. אם יתברר בהמשך כי לא מדובר בשליש משרה האגף ייאלץ לא להכיר בשנת ההתמחות**.**

**כמה זה שליש משרה בשעות?**

1. על פי הסכם "**אופק חדש**" :
   * **מנהלת גן**– **10** שעות עבודה בגן הילדים.
   * **גננת משלימה**– **11** שעות עבודה בגן הילדים.
   * **יסודי**– 8 שעות הוראה בכיתה+ 2 שעות פרטניות+ 2 שעות שהיה = סה"כ  **12** שעות.
   * **חטיבת ביניים**– 7 שעות הוראה בכיתה+ 2 שעות פרטניות+ 3 שעות שהיה= סה"כ **12** שעות.
2. על פי רפורמת **"עוז לתמורה":**
   * **חטיבה עליונה**– 8 שעות הוראה בכיתה+ 2 שעות פרטניות+ 3.5 שעות תומכות הוראה= סה"כ **13.5** שעות.
3. **מסגרת ללא רפורמה** (כמו תל"ן)   
   היקף שליש משרה: **10** שעות הוראה **ביסודי ובקדם יסודי**, ו**-8** שעות הוראה **בעל יסודי**.

**שימו לב!!!**

**תקופות אשר לא יחשבו לתקופת ההתמחות**

* מילוי מקום של חופשת לידה **פחות** משלושה חודשים.
* מילוי מקום **יומי**.
* היעדרות מטעמי בריאות ומשובצים במוסד ימי מחלה.
* העסקה בחודשים **יולי אוגוסט** (לדוגמה- ביה"ס של החופש הגדול או עבודה בקיץ בחנ"מ)
* חופשת לידה.